CELEX: 32014R0264
Language: da
Date: 2014-03-14 00:00:00
Title: Kommissionens forordning (EU) nr. 264/2014 af 14. marts 2014 om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af polyvinylpyrrolidonvinylacetat-copolymer i kosttilskud i fast form og af bilaget til Kommissionens forordning (EU) nr. 231/2012 for så vidt angår dets specifikationer  EØS-relevant tekst

15.3.2014   
            
            
               DA
            
            
               Den Europæiske Unions Tidende
            
            
               L 76/22
            
         
      KOMMISSIONENS FORORDNING (EU) Nr. 264/2014
   af 14. marts 2014
   om ændring af bilag II til Europa-Parlamentets og Rådets forordning (EF) nr. 1333/2008 for så vidt angår anvendelsen af polyvinylpyrrolidonvinylacetat-copolymer i kosttilskud i fast form og af bilaget til Kommissionens forordning (EU) nr. 231/2012 for så vidt angår dets specifikationer
   (EØS-relevant tekst)
   EUROPA-KOMMISSIONEN HAR —
   under henvisning til traktaten om Den Europæiske Unions funktionsmåde,
   under henvisning til Europa-Parlamentets og Rådets forordning (EF) nr. 1333/2008 af 16. december 2008 om fødevaretilsætningsstoffer (1), særlig artikel 10, stk. 3, artikel 14 og artikel 30, stk. 5,
   under henvisning til Europa-Parlamentets og Rådets forordning (EF) nr. 1331/2008 af 16. december 2008 om en fælles godkendelsesprocedure for fødevaretilsætningsstoffer, fødevareenzymer og fødevarearomaer (2), særlig artikel 7, stk. 5, og
   ud fra følgende betragtninger:
   
               (1)
            
            
               I bilag II til forordning (EF) nr. 1333/2008 er der fastlagt en EU-liste over fødevaretilsætningsstoffer, der er godkendt til anvendelse i fødevarer, og deres anvendelsesbetingelser.
            
         
               (2)
            
            
               I Kommissionens forordning (EU) nr. 231/2012 (3) fastsættes der specifikationer for fødevaretilsætningsstoffer, herunder farvestoffer og sødestoffer, der er opført i bilag II og III til forordning (EF) nr. 1333/2008.
            
         
               (3)
            
            
               Disse lister kan opdateres i overensstemmelse med den fælles procedure, jf. artikel 3, stk. 1, i forordning (EF) nr. 1331/2008, enten på Kommissionens initiativ eller som følge af en ansøgning.
            
         
               (4)
            
            
               Den 6. oktober 2009 blev der indgivet en ansøgning om tilladelse til at anvende polyvinylpyrrolidonvinylacetat-copolymer kosttilskud i fast form som binde-/overfladebehandlingsmiddel. Ansøgningen er blevet forelagt medlemsstaterne i overensstemmelse med artikel 4 i forordning (EF) nr. 1331/2008.
            
         
               (5)
            
            
               Den Europæiske Fødevaresikkerhedsautoritet har vurderet sikkerheden ved polyvinylpyrrolidonvinylacetat-copolymer (4), når det anvendes som fødevaretilsætningsstof, og har konkluderet, at anvendelsen af polyvinylpyrrolidonvinylacetat-copolymer i kosttilskud i fast form som binde-/overfladebehandlingsmiddel sandsynligvis ikke vil udgøre et sikkerhedsproblem i de foreslåede anvendelsesmængder.
            
         
               (6)
            
            
               Der er et teknologisk behov for at tilsætte polyvinylpyrrolidonvinylacetat-copolymer til en celluloseformulering i kosttilskud. Stoffet forstærker overfladefilmen, påførelsen af overfladebehandling bliver mere effektiv, og stoffet giver en bedre vedhæftning af overfladefilm. Det muliggør også en løbende belægningsproces og reducerer derved den tid, som belægningsprocessen tager. Anvendelsen af dette tilsætningsstof som et overfladebehandlingsmiddel i faste kosttilskud bør derfor godkendes, og polyvinylpyrrolidonvinylacetat-copolymer bør tildeles E-nummeret E 1208.
            
         
               (7)
            
            
               Specifikationerne for polyvinylpyrrolidonvinylacetat-copolymer (E 1208) bør indarbejdes i forordning (EU) nr. 231/2012, når det optages på EU-listerne over fødevaretilsætningsstofferne i bilag II og III til forordning (EF) nr. 1333/2008 for første gang.
            
         
               (8)
            
            
               Forordning (EF) nr. 1333/2008 og forordning (EU) nr. 231/2012 bør derfor ændres i overensstemmelse hermed.
            
         
               (9)
            
            
               Foranstaltningerne i denne forordning er i overensstemmelse med udtalelse fra Den Stående Komité for Fødevarekæden og Dyresundhed —
            
         VEDTAGET DENNE FORORDNING:
   Artikel 1
   Bilag II til forordning (EF) nr. 1333/2008 ændres som angivet i bilag I til nærværende forordning.
   Artikel 2
   Bilaget til forordning (EU) nr. 231/2012 ændres som angivet i bilag II til nærværende forordning.
   Artikel 3
   Denne forordning træder i kraft på tyvendedagen efter datoen for offentliggørelsen i Den Europæiske Unions Tidende.
   
      Denne forordning er bindende i alle enkeltheder og gælder umiddelbart i hver medlemsstat
      Udfærdiget i Bruxelles, den 14. marts 2014.
      
         
            På Kommissionens vegne
         
         José Manuel BARROSO
         
         
            Formand
         
      
   
   
      (1)  EUT L 354 af 31.12.2008, s. 16.
   
      (2)  EUT L 354 af 31.12.2008, s. 1.
   
      (3)  Kommissionens forordning (EU) nr. 231/2012 af 9. marts 2012 om specifikationer for fødevaretilsætningsstoffer opført i bilag II og III til Europa-Parlamentets og Rådets forordning (EF) nr. 1333/2008 (EUT L 83 af 22.3.2012, s. 1).
   
      (4)  EFSA Journal 2010; 8(12):1948.
   
      BILAG I
      Bilag II til forordning (EF) nr. 1333/2008 affattes således:
      
                  1)
               
               
                  I del B, tabel 3 »Andre tilsætningsstoffer end farvestoffer og sødestoffer«, indsættes følgende række efter række vedrørende E 1207 anionisk methacrylat-copolymer:
                  
                              »E 1208
                           
                           
                              Polyvinylpyrrolidonvinylacetat-copolymer«
                           
                        
            
                  2)
               
               
                  I del E indsættes i fødevarekategori 17.1 »Kosttilskud i fast form, herunder kapsler, tabletter og lign., dog ikke i form af tyggetabletter« følgende række efter række vedrørende E 1207 anionisk methacrylat-copolymer:
                  
                               
                           
                           
                              »E 1208
                           
                           
                              Polyvinylpyrrolidonvinylacetat-copolymer
                           
                           
                              100 000«
                           
                           
                               
                           
                           
                               
                           
                        
            
   
      BILAG II
      I bilaget til forordning (EU) nr. 231/2012 indsættes følgende oplysninger efter E 1207 (anionisk methacrylat-copolymer):
      
         »E 1208 POLYVINYLPYRROLIDONVINYLACETAT-COPOLYMER
         
         
                     
                        Synonymer
                     
                  
                  
                     Copolyvidon, copovidon, 1-vinyl-2-pyrrolidonvinylacetat-copolymer, 2-pyrrolidinon, 1-ethenyl-, polymer med ethenylacetat
                  
               
                     
                        Definition
                     
                  
                  
                     Det fremstilles af en fri radikal initieret copolymerisation af N-vinyl-2-pyrrolidon og vinylacetat, opløst i 2-propanol, hvilket igangsættes af en initiator.
                  
               
                     Einecs-nummer
                  
                  
                      
                  
               
                     Kemisk navn
                  
                  
                     Eddikesyre, ethenylester, polymer med 1-ethenyl-2-pyrrolidinon
                  
               
                     Kemisk formel
                  
                  
                     (C6H9NO)n.(C4H6O2)m
                     
                  
               
                     Gennemsnitlig viskositet molekylvægt
                  
                  
                     Mellem 26 000 og 46 000 g/mol.
                  
               
                     Indhold
                  
                  
                     Nitrogen indhold 7,0-8,0 %
                  
               
                     
                        Beskrivelse
                     
                  
                  
                     Den fysiske tilstandsform beskrives som et hvidt til gullighvidt pulver eller flager med en gennemsnitlig partikelstørrelse på 50-130 μm.
                  
               
                     
                        Identifikation
                     
                  
               
                     Opløselighed
                  
                  
                     Let opløseligt i vand, ethanol, ethylenchlorid og ether.
                  
               
                     IR-absorptionsspektroskopi
                  
                  
                     Fastlægges
                  
               
                     Europæisk farvetest (BY farve)
                  
                  
                     Minimum BY5
                  
               
                     K-værdi (1) (1 % faste stoffer i vandig opløsning)
                  
                  
                     25,2-30,8
                  
               
                     pH-værdi
                  
                  
                     3,0-7,0 (10 % vandig opløsning)
                  
               
                     
                        Renhed
                     
                  
               
                     Vinylacetatkomponent i copolymer
                  
                  
                     Ikke over 42,0 %
                  
               
                     Frit vinylacetat
                  
                  
                     Ikke over 5 mg/kg
                  
               
                     Aske i alt
                  
                  
                     Ikke over 0,1 %
                  
               
                     Aldehyd
                  
                  
                     Ikke over 2 000 mg/kg (som acetaldehyd)
                  
               
                     Frit N-vinylpyrrolidon
                  
                  
                     Ikke over 5 mg/kg
                  
               
                     Hydrazin
                  
                  
                     Ikke over 0,8 mg/kg
                  
               
                     Peroxidtal
                  
                  
                     Ikke over 400 mg/kg
                  
               
                     2-Propanol
                  
                  
                     Ikke over 150 mg/kg
                  
               
                     Arsen
                  
                  
                     Ikke over 3 mg/kg
                  
               
                     Bly
                  
                  
                     Ikke over 2 mg/kg
                  
               
                     Kviksølv
                  
                  
                     Ikke over 1 mg/kg
                  
               
                     Cadmium
                  
                  
                     Ikke over 1 mg/kg
                  
               
      
         (1)  K-værdi: dimensionsløst indeks, beregnet ud fra målene af den kinematiske viskositet for fortyndede opløsninger, anvendes til at angive den sandsynlige grad af polymerisation eller molekylære størrelse af en polymer.«